Všeobecne záväzné nariadenie č. 2 /2017

O udeľovaní Čestného občianstva Obce Ipeľské Predmostie , Ceny obce Ipeľské Predmostie , Ceny starostu Obce Ipeľské Predmostie a udelenie Pamätného listu.

                Obecné zastupiteľstvo obce Ipeľské Predmostie ,v súlade  so   zákonom	SNR č.
369/1990 Zb. v platnom znení v zmysle     § 6 a § 11 ods. 4 písm. „o“ pre ocenenie práce fyzických a právnických osôb, ktoré sa osobitne významným spôsobom zaslúžili o rozvoj a dobré meno obce vydáva toto Všeobecne záväzné nariadenie.

§ 1

Predmet úpravy

Účelom tohto  nariadenia je upraviť podmienky pre  udeľovanie Čestného občianstva obce Ipeľské Predmostie (ďalej len čestné občianstvo) , Ceny Obce Ipeľské Predmostie, Ceny starostu obce Ipeľské Predmostie, Pamätného  listu   obce Ipeľské Predmostie.
.

§ 2

Druhy verejných vyznamenaní a uznaní

Obec Ipeľské Predmostie zriaďuje pre ocenenie práce fyzických a právnických osôb, ktoré sa osobitne významným spôsobom zaslúžili o rozvoj a dobré meno  obce tieto verejné vyznamenania a uznania:

1.   Čestné občianstvo Obce  Ipeľské Predmostie
2.   Cena Obce Ipeľské Predmostie
3.   Cena starostu obce Ipeľské Predmostie
4.   Pamätný list obce  Ipeľské Predmostie
§ 3

                                             Čestné občianstvo Obce Ipeľské Predmostie

1. Čestné občianstvo Obce Ip. Predmostie ,ako najvyššie osobné vyznamenanie udelené Obcou Ip.Predmostie ,  môže obecné zastupiteľstvo udeliť osobám, ktoré sa  zvlášť významným spôsobom, alebo humánnymi činmi zaslúžili o rozvoj a zveľadenie obce a život jej obyvateľov, šírenie jej dobrého mena doma a v zahraničí , zaslúžili sa o hospodársky, sociálny alebo kultúrny rozvoj obce alebo jej úspešnou propagáciou a šírením jej dobrého mena vo svete. Taktiež osobám, ktoré obohatili ľudské poznanie vynikajúcimi tvorivými výkonmi v oblasti vedy, kultúry, vzdelávania a športu.

2. Čestné občianstvo môže byť udelené občanom obce Ip.Predmostie, občanom iných obcí a miest Slovenskej republiky, ktoré nemajú trvalý pobyt v obci, ale na jeho území pôsobia alebo pôsobili. Čestné občianstvo môže byť udelené aj in memoriam.

3. Čestné občianstvo je čestným ocenením a jeho udelenie nezakladá trvalý pobyt v obci Ip.Predmostie.

3. Čestné občianstvo možno udeliť aj cudzím štátnym príslušníkom.

5.  O udelení  čestného  občianstva  sa  vydáva  listina,  ktorú  podpisuje  starosta  obce.  Listinu  je  možné vyhotoviť dvojjazyčne tak, že druhé vyhotovenie je v jazyku pocteného, ak je ním cudzí štátny príslušník. 

6. Návrh na udelenie čestného občianstva  môžu podať:    starosta obce, starostovi obce poslanci obecného zastupiteľstva,  obyvatelia  obce,  občianske  združenia  a iné  právnické  osoby  pôsobiace  na  území  obce Ip.Predmostie .  Návrh   musí   obsahovať   meno   a priezvisko   navrhovanej   osoby   a odôvodnenie.   Obecné zastupiteľstvo  4/7 väčšinou hlasov všetkých poslancov následne návrh schvaľuje. 

7. Odovzdanie listiny o čestnom občianstve sa vykoná slávnostným spôsobom. Čestný  občan obce sa pri    
          tejto príležitosti zapisuje do pamätnej knihy obce Ipeľské Predmostie.

8. Obecné zastupiteľstvo môže udelené  čestné občianstvo odňať hlasovaním 4/7 väčšinou hlasov všetkých poslancov, ak zo závažných dôvodov čestný občan nie je hodný tejto pocty alebo u koho dodatočne vyjdú najavo skutočnosti, na základe ktorých by udelenie čestného občianstva ocenenému nepatrilo.

                                                                            §  4

                                                            Cena Obce Ipeľské Predmostie

1. Obecné zastupiteľstvo môže udeliť Cenu Obce Ip.Predmostie fyzickým a právnickým osobám za:

a) vynikajúce  tvorivé výkony, významné výsledky vo vedeckej, technickej, umeleckej, športovej, publicistickej a inej verejnoprospešnej činnosti,

b) činnosť osôb, ktoré sa významným spôsobom pričinili o hospodársky a kultúrny rozvoj obce, jeho propagáciu doma  a v zahraničí,

c) činnosť osôb pri záchrane ľudských životov a majetku obce a jeho občanov.

2.  Cena obce sa udeľuje v písomnej forme – plakete, na ktorej je erb obce a nápis
                                                 „Cena Obce  Ipeľské Predmostie “.

K cene obce sa vydáva graficky upravený list, v ktorom sa uvedie meno, adresa, dátum udelenia, pečiatka obce a podpis starostu.

3. Návrhy na udelenie Ceny obce môžu podať starostovi obce poslanci obecného zastupiteľstva alebo občania.
V návrhu musí byť uvedené  meno a priezvisko navrhovanej osoby alebo názov kolektívu a mená všetkých jeho členov vrátane vedúceho s odôvodnením.

4. Cena obce Ip.Predmostie sa udelí navrhovanej osobe alebo kolektívu, ak s návrhom vyslovila súhlas 4/7   
    všetkých členov obecného zastupiteľstva.

5. Odovzdanie Ceny obce sa vykoná slávnostným spôsobom spravidla pri  vhodnej spoločenskej príležitosti .
Ocenený vykoná pri tomto slávnostnom akte podpis do Pamätnej knihy obce Ip.Predmostie .

6. Výnimočne sa Cena obce Ip.Predmostie  môže udeliť za zásluhy v odseku 1, aj In memoriam. Ocenenia prevezmú príbuzní pocteného,  ktorí vykonajú zápis do Pamätnej knihy obce Ip.Predmostie .

        

§ 5

                                                 Cena starostu Obce Ipeľské Predmostie

1. Cenu starostu obce Ip.Predmostie udeľuje  starosta obce jednotlivcom aj kolektívom za ich záslužnú činnosť vo všetkých sférach života obce na prospech občanov obce a samosprávy.

2. O udelení ceny starostu obce rozhoduje výlučne starosta obce. Starosta o svojom rozhodnutí oboznámi poslancov obce na zasadnutí obecného zastupiteľstva.

3. Návrh na udelenie Ceny starostu obce môžu podať starostovi obce poslanci obecného zastupiteľstva, obyvatelia obce, občianske združenia pôsobiace v obci. V návrhu musí byť uvedené meno, priezvisko navrhovanej osoby alebo kolektívu, mená všetkých jeho členov, vrátane vedúceho a odôvodnenie.

4. Cena pozostáva z listiny obsahujúcej  meno oceneného,  názov kolektívu,  predmet pocty a rok udelenia.
Listina je opatrená pečiatkou a podpisom starostu obce.

5. Cenu udeľuje starosta obce slávnostným spôsobom pri rôznych spoločenských príležitostiach.

                                                                                 § 6

                                             Pamätný list Obce Ipeľské Predmostie

1.  Pamätný list  Obce  Ip.Predmostie sa udeľuje osobám alebo kolektívom, ktoré sa významným spôsobom zaslúžili o rozvoj, reprezentáciu a propagáciu regiónu, obce  alebo pri významnom pracovnom či životnom jubileu, za dlhoročnú aktivitu v o obci .

2. O pridelení Pamätného listu rozhoduje Obecné zastupiteľstvo Ip.Predmostie  4/7  väčšinou všetkých poslancov. Ocenenie sa odovzdá slávnostným spôsobom pri vhodnej  spoločenskej príležitosti.

3. Ocenení sa pri prevzatí pamätného listu podpíšu do Pamätnej knihy obce Ip.Predmostie.

                                                                              §  7

                                                         Záverečné ustanovenia

1.   Obecné zastupiteľstvo Ip.Predmostie  schválilo toto Všeobecné záväzné nariadenie č. 2/2017 na zasadnutí dňa    26.5.2017   , uznesením č.  61/2017

V IP.Predmostí 26.5.2017

                                                                                 Viktor Lestyánszky 
                                                                                       starosta obce

	
Toto Všeobecne záväzné  nariadenie bolo schválené Obecným zastupiteľstvom
V Ipeľskom Predmostí dňa  26.5.2017  uznesením č. 61/2017     ako
Všeobecne záväzné nariadenie č.2/2017
Návrh VZN bol podľa §6, ods. 3., Zák. č. 369/1990 Z.z. zverejnený na 
úradnej tabuli v obci od 09.05.2017 do 25.05.2017

Toto nariadenie bolo podľa § 6, ods.3., Zák.č.369/90 Zb. vyvesené na
úradnej tabuli v obci dňa 26.5.2017  a zvesené dňa 12.6.2017      

Účinnosť nadobudlo dňa   12.6.2017

			

								Viktor Lestyánszky
								        starosta obce

Príloha č.1 - vzor listiny udelenia  čestného občianstva
Príloha č.2 - vzor návrhu na  ocenenie
Príloha č.3 - scenár udeľovania čestného občianstva

               Obecné zastupiteľstvo v Ipeľskom Predmostí

Príloha č. 1

V zmysle § 6 a§ 11 ods. 4 písm „o“ zákona č. 369/1990 O obecnom zriadení v platnom znení

U D E Ľ U J E

Čestné občianstvo obce Ipeľské Predmostie

––––––––––––––––––––––––––––––––––––––
(komu)

Xxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxx xxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxx xxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxxx
(krátke zdôvodnenie)

Pečať obce

V Ip.Predmostí,dňa............................

.......................................... podpis starostu

Príloha č. 2

Návrh na udelenie verejného vyznamenania a uznania

1.  Čestného občianstva obce Ip.Predmostie

2.  Ceny Obce Ip.Predmostie

3.  Ceny starostu Obce Ip.Predmostie

4.  Pamätný list Obce Ip.Predmostie

( Navrhované  vybrané ocenenie/uznanie zakrúžkovať !)

Uveďte:

1. Titul, meno a priezvisko navrhovaného na príslušné
..............................................................................................

2. Súčasné trvalé bydlisko navrhovaného  na vybrané uznanie  ...............................................................

.............................................................................................................................................................

3.  Zdôvodnenie návrhu:

.............................................................................................................................................................

............................................................................................................................................................

..........................................................................................................................................................

.........................................................................................................................................................

.......................................................................................................................................................

.............................................................................................................................................

Návrh predkladá : ............................................................................................................. .

........................................................................................................................................... (meno a priezvisko  , bydlisko navrhovateľa)

V........................... dňa ......................

...........................................

Podpis navrhovateľa

Príloha č.3

Návrh krátkeho  scenára udelenia čestného občianstva

1.   Vystúpenie starostu obce

Prečítanie rozhodnutia obecného zastupiteľstva

Stručný životopis pocteného

Zdôvodnenie zásluh pre obec

2.   Odovzdanie listiny o udelení čestného  občianstva

3.   Zápis do pamätnej knihy obce

4.   Príhovor čestného občana obce